
Становище от съгласуване на частична предварителна оценка на въздействието на проект на Закон за изменение и допълнение на Закона за 
Стр. 2 от 5
	Относно Раздел 1 „Проблем/проблеми за решаване“:
Изложението в раздел 1 следва да отговори на няколко основни въпроса, а именно - какъв е проблемът, какви са същността и мащабите му, кои са пряко засегнатите от проблема страни и/или обществени отношения, какви са негативните последици, ако проблемът продължи да съществува. За целта е необходимо в този раздел първо да се формулират всички идентифицирани проблеми, които могат да бъдат свързани с необходимостта от преобразуване на Изпълнителната агенция по лозата и виното, чрез вливането ѝ в Българската агенция по безопасност на храните (БАБХ) и несъответствието на нормативната уредба на Закона за виното и спиртните напитки, свързани с въвеждане на мерки съгласно Регламент за изпълнение (ЕС) 2018/274 на Комисията от 11 декември 2017 година за определяне на правила за прилагането на Регламент (ЕС) № 1308/2013 на Европейския парламент и на Съвета по отношение на схемата за разрешаване на лозови насаждения, сертифицирането, входящия и изходящ регистър, задължителните декларации и уведомления и за прилагането на Регламент (ЕС) № 1306/2013 на Европейския парламент и на Съвета по отношение на съответните проверки и за отмяна на Регламент за изпълнение (ЕС) 2015/561 на Комисията (OB L 58, 28.2.2018 г., стр. 60—95) (Регламент за изпълнение (ЕС) 2018/274).
Предлагаме горепосочените нормативни промени да се формулират като два отделни проблема и да се посочи информация относно причините за съответните несъответствия в законите, с цел изясняване на техното естество, като например нуждата от разширяване на обхвата на официален контрол, който ще осъществява БАБХ, и съответно неговото прилагане, съгласно разпоредбите на Регламент за изпълнение (ЕС) 2018/274.
Обръщаме внимание, че в раздел 1.4 относно задължителните действия, произтичащи от нормативни актове от по-висока степен или актове от правото на Европейския съюз в оценката на въздействието, не е посочен Регламент за изпълнение (ЕС) 2018/274.
Относно раздел 2 „Цели“:
Препоръчваме да се формулират цели, които да са количествено или качествено дефинирани с показатели и да съответстват на конкретните поставени проблеми. В момента не са посочени цели, свързани с привеждането на Закона за виното и спиртните напитки в съответствие с Регламент за изпълнение (ЕС) 2018/274. 
Относно раздел 4 „Варианти на действие. Анализ на въздействията”:
Представянето на всеки вариант по всеки проблем следва да включва информация и описание на всички действия и мерки, включително на конкретните нормативни промени, които се предвиждат за реализиране на вариантите. В тази връзка следва да бъде отразена информация и за привеждането на Закона за виното и спиртните напитки в съответствие с Регламент за изпълнение (ЕС) 2018/274. Препоръчваме вариантите да бъдат разгледани и аргументирани по-подробно, като се осигури съпоставимо ниво на детайлност при представянето им. 
Относно раздел 5 „Сравняване на вариантите“:
Предвид препоръките по раздел 2, при необходимост следва да се актуализира таблицата в този раздел.
Относно раздел 8 „Приемането на нормативния акт произтича ли от правото на Европейския съюз?“:
В описанието на раздела следва да се отрази въвеждане на изискванията на Регламент за изпълнение (ЕС) 2018/274.
Относно извършване на последваща оценка на въздействието:
За осигуряване на проверка на съотношението между формулираните цели и постигнатите резултати, е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване.




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.
**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.
***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

	ИСКРЕН ИВАНОВ
ДИРЕКТОР НА ДИРЕКЦИЯ 
„КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“ В
АДМИНИСТРАЦИЯТА НА МИНИСТЕРСКИЯ СЪВЕТ




image2.emf
X


image1.emf
X


